عراقی عوامی فورس کے جنرل کمانڈر کے اعتراف:

ایرانی امداد نے داعش کو بغداد پہونچنے سے روک دیا

رسا نیوز ایجنسی – عراقی عوامی فورس کے جنرل کمانڈر نے اپنے اعتراف میں اس بات کی تاکید کی کہ ایرانی امداد نے داعش کو بغداد پہونچنے سے روک دیا ۔

خبر کا کوڈ: ۸۵۰۰

تاریخ: ۳۰ آذر ۲۰۱۵ - ۱۵:۰۹

رسا نیوز ایجنسی کی رپورٹ کے مطابق، عراقی عوامی فورس کے جنرل کمانڈر ریان الکلدانی نے گذشتہ روز عراقی ٹی وی سے گفتگو کرتے ہوئے کہا: اگر اسلامی جمهوریہ ایران نے عراق میں اپنا کردار ادا نہ کیا ہوتا تو آج بغداد پر داعش کے رہنما ابوبکر بغداد کی حکومت ہوتی ۔

انہوں نے کہا: اسلامی جمھوریہ ایران نے اسلحے اور مشورے کی مدد کے ذریعہ عراق کو داعش کے پنجہ سے نجات دلایا ۔

الکدانی نے تاکید کی : عوامی فورس کے بعض جنرل کمانڈرز نے داعش کی مدد کرنے والے بعض عراقی سیاست مداروں کے نام فاش کرنے اور انہیں رسوا کرنے کا ارادہ کیا ہے ۔

انہوں نے یاد دہانی کی: بہت سارے سیاستمدار اب بھی عراقی حکومت میں موجود ہیں اور ان کے چہرے پر نقاب پڑی ہے ، جبکہ انہوں نے موصل پر قبضہ کرنے میں داعش کی مدد کی تھی ، اس سلسلہ میں ہمارے پاس محکم اور ناقابل انکار ثبوت موجود ہیں ، اس شھر کی آزادی کے بعد ان کا نام فاش کیا جائے گا اور انہیں رسوا کیا جائے گا ۔

الکدانی نے مزید کہا: داعش کینسر کا ٹومر ہے کہ اگر اس کی جڑیں گڑ گئیں تو پورے ملک کو نابود کر دے گا ۔